N18 (Suid-Afrika)

Die N18 is een van die nasionale paaie in Suid-Afrika. Die pad verbind Warrenton, Noord-Kaap, met die grenspos Ramatlabama, Noordwes. 

 Noord-Kaap 
Die N18 begin by Warrenton, hou noord-noordwes en 23 km later loop die pad deur Jan Kempdorp. Nog 16 km verder is Hartswater. Nog 25 km verder is Taung en die Hartsrivier word gekruis en die reisiger is nou in die Noordwes.

 Noordwes 
Die N18 hou noord en 69 km verder is Vryburg. Hier word die N14 gekruis. Die pad hou nou noord-noordoos, is reguit en 69 km verder is Stella. Van Stella na die nedersetting Setlagole is 38 km, die pad loop reguit noordoos. Mahikeng is 81 km verder. Die N18 swaai nou bykans noordwaarts en 25 km verder is die grenspos Ramatlabama. Aan die Botswanakant staan die pad bekend as die A1.Padlangs deur Suid-Afrika. 2010. 

 Sien ook 
 Nasionale paaie in Suid-Afrika

 Verwysings 

 Eksterne skakels 

 Suid-Afrikaanse Nasionale Padagentskap
 Shell Inligtingsblad

Kategorie:Nasionale Paaie in Suid-Afrika